GiliGold/VAD_KnessetCorpus huggingface dataset:
ג'מאל זחאלקה: זו עבירה פלילית, והיא כל כך נפוצה.
ג'מאל זחאלקה: כלומר, לא היה קשה למצוא מי עושה את העבודה הזאת.
ג'מאל זחאלקה: אלפי תלמידים קנו.
ג'מאל זחאלקה: אפשר לבדוק בבדיקה פשוטה מאד, ושוטר מתחיל היה מגיע לזה.
ג'מאל זחאלקה: האם נעשה איזה שהוא מאמץ לטפל בהיבט הזה, שזה היבט פלילי?
ג'מאל זחאלקה: אסור לך לשתוק.
ג'מאל זחאלקה: גם לי אסור, וגם למורה אם הוא רואה משהו.
ג'מאל זחאלקה: זה רכוש גנוב.
ג'מאל זחאלקה: למה זה גורם?
ג'מאל זחאלקה: זה גורם לכך שמו"לים מורידים את איכות הספרים שלהם, כי הם צריכים להתחרות בזיופים.
יואלה טרם-נבון: או שלא רוצים לכתוב כי גונבים להם ומשכפלים.
יואלה טרם-נבון: הם אומרים שלא משתלם.
ג'מאל זחאלקה: זה פוגע פגיעה חמורה.
ג'מאל זחאלקה: זה פשוט הורס.
אלכס מילר: מבחינת הענישה, מה זה?
אלכס מילר: האם זו ענישה של זכויות יוצרים?
אלכס מילר: האם זה אותו דבר?
עבדאללה חטיב: זו ענישה של זכויות יוצרים, ברגע שהספר מזויף.
עבדאללה חטיב: הייתי עד למצב שבשנה שעברה ספר אחד או כמה ספרים זויפו.
עבדאללה חטיב: הוגשה תלונה, דרך המו"ל, למשטרה, ונעשתה חקירה, ונעצרו מהמגזר הערבי אנשים שהיו חשודים.
אלכס מילר: יש עסקים שמוכרים את הספרים?
קריאה: יש ספריות.
עבדאללה חטיב: זה במסגרת הספריות.
עבדאללה חטיב: הספרים המזויפים נמכרים גם על המדפים בספריות.
ג'מאל זחאלקה: מבחינת לוח-זמנים, אתה דיברת על אוגוסט.
ג'מאל זחאלקה: זה אומר שבשנה הבאה אנחנו- - -
עבדאללה חטיב: אני מבטיח פה כמה דברים: קודם כל, ועדת הקריטריונים מסיימת באוגוסט.
מוחמד ברכה: לפני פתיחת שנת הלימודים מתקיימת ישיבה מיוחדת של ועדת החינוך שמטפלת בפתיחת שנת הלימודים, ואחר כך יש ישיבה שמטפלת בתחילת שנת הלימודים --
עבדאללה חטיב: --במגזר הערבי.
מוחמד ברכה: אני מבקש שלקראת הישיבה שלפני תחילת שנת הלימודים תבואו עם הקריטריונים ולאן הולכים, תוך קביעת לוח-זמנים איך אנחנו מתמודדים עם התופעה.
יואלה טרם-נבון: ברצון.
עבדאללה חטיב: בסדר גמור.
עבדאללה חטיב: ברצון.
יואלה טרם נבון: אני רוצה להרחיב מעבר לנושא הזה, --
אלכס מילר: אבל, זריז.
יואלה טרם-נבון: --ואעשה את זה זריז.
יואלה טרם-נבון: פרופסור עטאללה מכיר אותי.
יואלה טרם-נבון: הייתי אצלם, הם מכבדים אותי והם נותנים לי את המחקרים.
יואלה טרם-נבון: אני מחזיקה אנשים.
יואלה טרם-נבון: אני מוכרחה להגיד לכם שהמשרד נתן לנו בזכות הדבר הזה – לצערי, בזכות – חצי תקן מיוחד רק לנושא הזה שמישהו יטפל בנושא השפה הערבית.
יואלה טרם-נבון: זה לא היה, וקיבלנו במיוחד מהשר חצי תקן לפני כמה חודשים.
יואלה טרם-נבון: אנחנו מכניסים אדם שתפקידו יהיה חד-משמעית – וסליחה על החוצפה – להעמיס את התהליך, להקשות אותו, שכשספר יוצא כולנו נהיה יותר שקטים.
יואלה טרם-נבון: את ההכאה על חטא אני מכה יחד אתכם, אבל אי-אפשר לתקן את המציאות הזאת, ומי שמתמצא במה זה לכתוב ספר, לכתוב כמו שצריך, ומי שעוסק בזה יודע שזה לא מהיום למחר.
יואלה טרם-נבון: אנחנו מתמודדים בשלב ראשון עם כל הספרים הגרועים שהצלחנו והוצאנו החוצה.
יואלה טרם-נבון: גם עם הספרים החדשים – פרופסור עטאללה שלח לנו את המחקר, ויש פה אצלי ניתוח מדויק של כל ספר ומה קורה אתו.
יואלה טרם-נבון: יש כאלה שהתחייבו מיד במהדורה הבאה לתקן את כל השגיאות כי אנחנו עובדים על זה במסות.
יואלה טרם-נבון: אנחנו מגייסים אנשים ומשלמים מכספי המשרד ולא מבקשים כלום מהמו"ל.
יואלה טרם-נבון: אומרים לאדם: תבדוק.
יואלה טרם-נבון: הבעיה הראשונה שלי – ואני מודיעה אותה פה – היא שאנחנו צריכים לעשות יותר העמקה של הוראות למעריכים.
יואלה טרם-נבון: אותם קריטריונים, שמדברים עליהם, שאנחנו מחכים להם, הם כדי שכשמעריך בודק הוא לא יגיד "לא שמתי לב לזה".
יואלה טרם-נבון: ואז, אם הקריטריונים יהיו ברורים, יהיו לו כלים לעבודה יותר טובה ונקבל תוצאות יותר טובות.
ג'מאל זחאלקה: איך דברים עובדים?
ג'מאל זחאלקה: נניח שיש מעריך שאתם משלמים לו כדי שיעשה הערכה ובדיקה, והוא מוציא ספר מלא שגיאות.
ג'מאל זחאלקה: האם אתם ממשיכים לעבוד אתו?
יואלה טרם-נבון: חס וחלילה.
יואלה טרם-נבון: אבל, עד שאנחנו עולים על זה - - -
ג'מאל זחאלקה: אל תמהרי בתשובה שלךְ בנושא הזה.
יואלה טרם נבון: אתה יודע מה?
יואלה טרם נבון: לא בידיעתי.
יואלה טרם נבון: אני אומרת לך שמעריכים מהסוג הזה אנחנו צריכים להוציא מהמערכת.
ג'מאל זחאלקה: אני רואה את אותם מעריכים עם אותן שגיאות עם אותם ספרים.
יואלה טרם נבון: אני מבטיחה לך שגם את הנושא אנחנו נבדוק.
ג'מאל זחאלקה: הרי אני מכיר אותם.
ג'מאל זחאלקה: חלקם עושים את זה חלטורה צדדית.
ג'מאל זחאלקה: מלמדים בעשר מכללות, --
מוחמד ברכה: תוספת הכנסה.
ג'מאל זחאלקה: -- וזו חלטורה בצד שעושים את זה כמו בקבלנות, וזה לא טוב.
יואלה טרם-נבון: כדי לעשות את זה יותר רציני, אני גם צריכה לשלם יותר.
יואלה טרם-נבון: גם על זה אני כבר היום נאבקת, שיתנו לי אפשרות לשלם למעריך קצת יותר מכובד, שהוא לא ירגיש שלא מכבדים אותו, כדי שהוא ייתן תפוקה יותר טובה.
יואלה טרם-נבון: אני רק רוצה לומר שבשיחה שהיתה לי אתמול עם גילה בן-הר, מנכ"לית מט"ח, יש מוטיבציה מאד גדולה לא רק לתקן אלא לתת שירות יותר טוב.
יואלה טרם-נבון: יש מוטיבציה להעמיק את הדברים.
יואלה טרם-נבון: אני נורא מצטערת: דברים ששנים על גבי שנים, וסליחה שאני אומרת זאת פה לכולם, לא היו בטיפול יסודי – אי-אפשר לתקן אותם תוך שנה-שנתיים.
יואלה טרם-נבון: זה דבר שלוקח זמן.
יואלה טרם-נבון: לכן, אנחנו נאבקים בזה, ויש את הקריטריונים ומה שנתן לנו את המינויים ואת האנשים.
יואלה טרם-נבון: זה דבר שהוא הכלי הראשון להגיד: "הנה, הכללים לעבודה".
יואלה טרם-נבון: במקביל, לא רק ראויה והמפמ"רית או המפמ"ר שייבחרו היו שותפים.
יואלה טרם-נבון: בכל תחום דעת המפמ"ר עכשיו שותף.
יואלה טרם-נבון: אם יש מפמ"ר להיסטוריה, לא בודקים רק את הנושא הזה, אלא בודקים את ההתאמה לתכנית הלימודים עם המפמ"ר הרלוונטי, כך שהמערכת בעזרת ה' הולכת לסגור את הנושא מכל הכיוונים.
יואלה טרם-נבון: אני רוצה לסכם ולומר, שחצי התקן וגם ימי ההדרכה שאנחנו עושים בעזרת ה' יפתרו את הבעיה.
אליאס עטאללה: הואילו בטובכם שמפמ"רים לא יהיו שותפים בכתיבת ספרים.
ראויה ברבארה: אני רוצה להוסיף.
ראויה ברבארה: קודם כל, אני מודה לחברי-הכנסת שהעלו את הנושא הזה.
ראויה ברבארה: הבנים שלנו בבתי-הספר ולומדים את הדברים האלה.
ראויה ברבארה: כמו שהם רוצים להגן על התלמידים שלנו, אולי אני יותר מכם דואגת לתלמידים.
קריאה: נשמח שתהיו שם.
ראויה בורבארה: תודה לכם ותודה לאגודה, למורה שלי שלימד אותי.
ראויה בורבארה: אני גאה בך.
ראויה בורבארה: אני גאה במחקרים שאתה עשית.
ראויה בורבארה: המון תודה על כל מה שעשיתם למען התלמידים שלנו.
ראויה בורבארה: לא באתי להגן, אלא באתי להבטיח פה בפני כולם שאם אהיה אחראית, לא ארשה לדברים כאלה להמשיך ולהיות בספרי הלימוד.
קריאה: אני בטוח.
ראויה ברבארה: תן לי עוד כמה דקות.
אלכס מילר: כמה דקות אין לך – שני משפטים.
ראויה בורבארה: אתם דיברתם על ההישגים הלימודיים הנמוכים.
ראויה בורבארה: הלוואי שתעלו את כמה הנושאים החשובים שמשפיעים על ההישגים הלימודיים הנמוכים.
ראויה בורבארה: השגיאות בספרי הלימוד הן רק סיבה אחת מהמון.
ג'מאל זחאלקה: אנחנו דנו בכל.
ג'מאל זחאלקה: העלינו.
מוחמד ברכה: לא תמצאי דבר שלא העלינו.
אלכס מילר: בגלל זה, זו ישיבה אחת בתוך סדר-היום של שמונה ישיבות שכל אחת - - -
ראויה ברבארה: אדבר על השגיאות וסוגי השגיאות.
ראויה ברבארה: יש שגיאות שלא משפיעות על הבנת הנקרא, למשל אם המלה "אסד" היא עם "האמזה" או בלי "האמזה", התלמיד יבין שזה "אסד", למרות שאני לא ארשה שהמלה "אסד" תהיה בלי "האמזה".
ג'מאל זחאלקה: זה אריה.
אליאס עטאללה: האם מצפונךְ מקבל את זה?
ראויה בורבארה: לא.
אליאס עטאללה: אז, זה לא.
יהודית גידלי: זה ניקוד?
ראויה ברבארה: אני אומרת ששגיאות כאלה לא משפיעות על הבנת הנקרא.
אליאס עטאללה: דוקטור ברבארה, אין לזה חשיבות כי בקריאה, וזה ידוע בהרווארד, אם רק האות הראשונה והאחרונה יהיו בסדר אז זה 'פועל'.
ראויה בורבארה: אני אומרת שאני לא ארשה שדברים כאלה יהיו בספרי הלימוד.
אליאס עטאללה: לא את תעשי את זה.
ראויה בורבארה: אבל, למשל השגיאות שאתם גיליתם בספרי הלימוד שלנו, שם, ב"מג'לת פוסול", במעמדה היוקרתי בעולם המדע והספרות הערבי, יש להם את אותן שגיאות.
אליאס עטאללה: אז מה?
ראויה ברבארה: אבל, אני לא רוצה לדבר על זה.
ראויה ברבארה: לגבי מה שנעשה עד עכשיו, אני לא הייתי שותפה.
ראויה ברבארה: אם אני אהיה שותפה, לגבי מה שיהיה הלאה אני מבטיחה שהכול יהיה בסדר.
אלכס מילר: אנחנו פה לא בוועדת חקירה.
אלכס מילר: אנחנו כאן לא עושים איזה שהוא אמבוש על אדם כזה או אחר ולא מצביעים על הכשלון בתפקיד כזה או אחר.
אלכס מילר: מה שמעניין פה זה הדברים המינימליים הבסיסיים שחייבים להיות במערכת החינוך.
אלכס מילר: הספר שמגיע לילדים צריך להיות מושלם.
אלכס מילר: כל שאר הדברים שאפשר להעביר עליהם ביקורת, ספרים שמוכרים אותם בצורה חופשית בחנויות וכו', ספרים לשוק חופשי, שם זה כבר אותו הכותב מול מי שקורא, ומי שקורא ורואה שהכותב שעושה שגיאות בפעם הבאה לא יקרא.
אלכס מילר: זה משהו שבעצם הבסיס שלו הוא בסיס של תלמידי ישראל, וזה צריך להיות מושלם.
אלכס מילר: בשביל זה צריך להשקיע מאמץ הרבה יותר גדול, עד שנותנים אישור לספר להיכנס ובודקים אותו 20 פעם.
אלכס מילר: ואז, הוא מגיע למצב המושלם.
אלכס מילר: אם יש צורך לבוא ולשלוח את הספר לאיזה מומחה בערבית שיושב שם איפה שהוא רחוק, שולחים לו קובץ, סוגרים אתו חוזה, ואז מקבלים עוד חוות דעת ועוד חוות דעת.
אלכס מילר: אני יכול להגיד שיש שפות שהרבה יותר קל לתת אישור לבדיקה, ויש שפות שהרבה יותר קשה.
אלכס מילר: איפה שקשה עושים מאמץ קצת יותר.
אלכס מילר: משרד החינוך, מערכת החינוך, צריך להבין את זה, ולא להגיע למצב שאנחנו שומעים פה את הדברים האלה.
אלכס מילר: תבינו שזה לא שאנחנו עכשיו עושים פה "נו, נו, נו" למשרד החינוך וממשיכים הלאה.
אלכס מילר: הנגזרת של הדיון הבא, כאשר הוא יהיה, לא תהיה בסגנון של הישיבה כמו שהיא.
אלכס מילר: אם הדברים ימשיכו להיות כמו שהם, זה כבר יהיה השלב שכבר לא רק "נו, נו, נו" אלא כבר סנקציות שאנחנו נתחיל להפעיל על המשרד במידה והדברים לא ישתנו.
אלכס מילר: בסופו של דבר, באים פה עם נתוני מיצ"ב, עם ההישגים בבגרויות ועם צמצום פערים, ואז מתחילים לשאול איפה הבעיות, ואז אומרים: זה פחות משפיע, וזה יותר משפיע.
אלכס מילר: כשאנחנו עושים את החבילה המלאה, בכל דבר שהוא פחות רלוונטי מוותרים על הכל, ואז התוצאות הן כמו שאנחנו רואים.
אלכס מילר: צריך לטפל בכל דבר ודבר, ותאמינו לי: בלי יותר מדי יצירתיות – רק תעשו את מה שצריך לעשות ותגיעו למצבים יוצאי דופן שאפילו לא חולמים עליהם.
יואלה טרם-נבון: פשוט צודק.
מוחמד ברכה: ההצלחה של הדיון כאן היא ההצלחה שלכם.
גורבט נעמי: שמי נעמי גורבט, ואני ראש תחום שפות במט"ח.
גורבט נעמי: אני מאד מודה לכולם.
גורבט נעמי: אני אעשה זאת מאד בקיצור.
גורבט נעמי: דוקטור אליאס, אני מאד מודה לך, כי בזכות המחקרים שלך גם אנחנו הטבנו את העשייה שלנו.
גורבט נעמי: אני שמחה שהדוגמא שהבאת היא הערה מתודית, וההערה המתודית הזאת תוקנה בספר.
אליאס עטאללה: אני ביקשתי שהיא תתוקן.
אלכס מילר: רבותי, אני עכשיו לא עובר פרטנית.
גורבט נעמי: לא.
גורבט נעמי: אני רק אומרת: הערה מתודית.
גורבט נעמי: היא לא שגיאה והיא לא טעות.
גורבט נעמי: היא הערה מתודית שתוקנה על ידינו, ודווקא לא על-ידי המעריכים של המשרד.
גורבט נעמי: אבל, אני שמחה איך אנחנו כיוונו לדעת גדולים.
גורבט נעמי: היועצים של מט"ח – יש חמישה יועצים לכל ספר.
גורבט נעמי: כל היועצים מופיעים והם שונים.
גורבט נעמי: יש אנשים שמופיעים גם בצוות הכתיבה וגם בעריכה, אבל זה לא פוסל את העובדה שיש חמישה יועצים: יועץ לשון, הפרופסור אלינור חדאד.
גורבט נעמי: פנינו למשרד בבקשה להמליץ לנו על אנשים בתחום הלשון.
גורבט נעמי: קיבלנו את המלצת המשרד, ופנינו לעורך לשוני שהמשרד המליץ עליו.
גורבט נעמי: סליחה שאני אומרת את זה, אבל הגברת שעובדת אצלנו היא תלמידתך, ואני מוכרחה לומר שבזכות הרקורד הזה בחרנו בה, בין שאר כישוריה.
גורבט נעמי: היא היתה עובדת של ראמ"ה וכו'.
גורבט נעמי: זאת אומרת, יש ניסיון מאד גדול לעשות הקפדה דקדקנות וסטנדרט מאד גבוה בספרי הלימוד.
גורבט נעמי: אני חושבת שבספרי הלימוד בתחום השפה הערבית כשפת אם כמות השגיאות הגיעה למינימום שלא היה בספרים שאנחנו הכרנו כשאנחנו התחלנו לפתח, כשניסינו לגלות מה היא הערבית שבה ננהג.
גורבט נעמי: הדבר האחרון שחשוב לי לומר הוא: התהליך.
גורבט נעמי: מט"ח – זה דבר רחוק מהמציאות שהוא מקבל אישור אוטומטי.
יואלה טרם-נבון: ממש לא.
גורבט נעמי: ספר ערבית שלנו חמישה חודשים נמצא באישור האגף לאישור ספרי לימוד.
קריאה: גם ספרי גיאוגרפיה.
גורבט נעמי: הוא הולך הלוך וחזור, הלוך וחזור, עם בקשות לתיקונים, שהאנשים שלנו מתקנים ומחזיקים.
גורבט נעמי: אין פה שום אוטומציה.
גורבט נעמי: נהפוך הוא.
גורבט נעמי: זה מאד חשוב לסדר-היום.
אלכס מילר: רבותי, הישיבה מאד מרתקת, אך יש סדר-יום.
אלכס מילר: אתן סיכום: קודם כל, אנחנו מקבלים את ההודעה של משרד החינוך על כך שאתם הולכים לאשר בשבוע הבא --
עבדאללה חטיב: כן.
עבדאללה חטיב: אני אמרתי שביום שני המכרז.
יואלה טרם-נבון: יתמנה אדם.
אלכס מילר: --תקן נוסף, מפמ"ר --
עבדאללה חטיב: --שפה ולשון.
אלכס מילר: --שפה ולשון, שיתווסף לתקנים הקיימים היום ולא יהיה על חשבונם.
אלכס מילר: שנית, משרד החינוך יגיש קריטריונים לכל הסוגיה של אישור הספרים עד לפתיחת שנת הלימודים הקרובה.
אלכס מילר: ועדת החינוך מבקשת לבחון, על-פי הדו"ח, על-פי המחקר שהוגש, אם יש דברים מחקריים נוספים ואותן הטעויות שקיימות היום במערכת, ולמצוא דרך לתקן את הטעויות.
אלכס מילר: אנחנו, חד-משמעית, קובעים שלא יעלה על הדעת שבמערכת החינוך ילדי ישראל ילמדו על-פי ספרים בהם יש טעויות וטעויות מהותיות.
אלכס מילר: יש טעויות שאפשר לחיות אתן, ויש טעויות שהן טעויות מהותיות והטעויות האלה אסור שיהיו.
אלכס מילר: אנחנו רוצים להגיע, כמו שאתם מצפים מילדי ישראל לשאוף לטוהר הבחינות ולהיות תלמידים עם אחריות אישית, כך המשרד צריך להתנהג בכל מה שקשור לאותם החומרים שעל פיהם אתם מלמדים את ילדי ישראל.
מוחמד ברכה: - - -
אלכס מילר: אני לא יכול לקבוע - - -
מוחמד ברכה: תגיד שזה יעלה.
ג'מאל זחאלקה: בישיבה המסורתית.
אלכס מילר: אני אעביר את זה לחברת-הכנסת וילף בחפיפה --
ג'מאל זחאלקה: חבר-הכנסת מילר מסיים את תפקידו בקרוב.
אלכס מילר: --שיש צורך בקיום ישיבת המעקב בסוגיה הזאת.
אלכס מילר: אני בטוח שחברי-הכנסת יתריעו בפני יושבת-הראש החדשה, במידה ותהיה חשיבות בקיום ישיבת מעקב.
אלכס מילר: אני גם מבקש מכם להיות עם יד על הדופק ולבדוק מה השוני.
אלכס מילר: דרך-אגב, בנושא התרגומים, חד-משמעית, צריכה להיות הקביעה שכל ספר שמתורגם חייב לקבל אישור.
יואלה טרם-נבון: הוא לא אוטומטי.
יואלה טרם-נבון: נכון.
אלכס מילר: חד-משמעית, הוא לא מושך אישור מספר שהוא בשפה המקורית שלו לספר שמתורגם.
יואלה טרם-נבון: אבל, ככה זה גם בנהלים.
אלכס מילר: עכשיו, ראיתי ספר.
יואלה טרם-נבון: הוא יצא לשוק בלי אישור.
אלכס מילר: בגלל זה אני אומר.
קריאה: הוא לא נסמך על אישור אחר.
קריאה: פשוט היתה לנו בחירה להוציא אותו בספטמבר לא מאושר.
קריאה: עכשיו הוא נמצא בהליך של אישורים, וקיבלנו שמונה תיקונים - - -
יואלה טרם-נבון: שמונה?
קריאה: שמונה של המעריך הלשוני ועוד תיקונים - - -
יואלה טרם-נבון: אה.
אלכס מילר: תהיה פה הסכמה בעל-פה שמתי שהוא יכולה לעבור.
אלכס מילר: אנחנו כרגע נותנים לכם את האישור.
אלכס מילר: שום ספר שלא מאושר לא יוצא לבתי-ספר, חד-משמעית.
אלכס מילר: אם אנחנו נזהה שיש ספרים שהם לא מאושרים ויוצאים ללא זה, אנחנו בסופו של דבר נחוקק כאן חוקים.
אלכס מילר: אנחנו נתנו למשרד החינוך סמכות בהפרטה של מנגנון כתיבת ספרים.
אלכס מילר: משרד החינוך אחראי על הפיקוח.
אלכס מילר: אם הפיקוח לא מתבצע ויש ספרים שנמצאים במערכת החינוך ובבתי-ספר שלא מאושרים ובסופו של דבר גם מתגלה שיש שם טעויות, זה דבר חמור שאם לא יתוקן אנחנו נפעל בחקיקה.
אלכס מילר: תאמינו לי שחקיקה כבר תיכנס לעובי הקורה של כל דבר שקשור לתוך המנגנון של כתיבת ספרים.
גורבט נעמי: אכיפה - - -
אלכס מילר: סליחה, לא צריך לעזור לי.
אלכס מילר: בסופו של דבר, אתם תגיעו לכאן, כל המו"לים, עם כל הבכי ועם כל דבר ודבר, והתערבות וכו'.
אלכס מילר: אתם יכולים לפתור את זה לבד.
אלכס מילר: אם לא תפתרו לבד, אנחנו נפעל בחקיקה.
אלכס מילר: כבר היה לי כאן סיפור עם ספר אחר באזרחות וישבתי כאן עם דף וחצי של טעויות מהותיות, ועיזבו כרגע את העניין האידיאולוגי, שיוצאות לבית-ספר.
אלכס מילר: זה דבר שחייב להיות מטופל – מנגנון אישור ספרים מקצועי שהיעד זה כניסת ספר בצורה מושלמת ביותר.
אלכס מילר: משרד החינוך חייב גם לקבוע את כל הסוגיה של סנקציות.
אלכס מילר: אם אתם שולחים בקשה לתיקון טעויות והם לא מתקנים ומוציאים ספרים עם הטעויות, אתם חייבים לעסוק בזה.
אלכס מילר: מצדי, שתפסיקו לעבוד עם אותו מו"ל שאחראי על הספר שיוצא עם הטעויות, כאשר ביקשתם לעשות תיקונים.
אלכס מילר: אם יש לכם בעיה והאנשים שלכם לא מגלים טעויות, זה כבר סיפור אחר.
יואלה טרם נבון: נכון מאד.
אלכס מילר: אבל, אם גיליתם וביקשתם לתקן ולא תוקן – סליחה, לא צריך לעבוד עם הגוף הזה יותר.
ג'מאל זחאלקה: אלכס, אני מציע שתוסיף את עניין הפנייה לתמ"ת.
ג'מאל זחאלקה: תוציא מכתב מהוועדה לתמ"ת בעניין ספרים מזויפים.
ג'מאל זחאלקה: זה דבר חמור ביותר.
אלכס מילר: גם בעניין זה אנחנו מבקשים ממשרד התמ"ת.
אלכס מילר: הוא לא נמצא כאן אמנם.
יהודית גידלי: נמצאת דוקטור בכר.
אלכס מילר: נמצאת.
אלכס מילר: עניין הפיקוח – אני יודע שחוקקו את חוק היוצרים, והוא עובד והכל טוב ויפה.
אלכס מילר: אתם חייבים להיכנס לתוך הסיפור הזה ולעבור פר עסק, אם יש לכם גם פנייה ממשרד החינוך, וכל עסק שמוכר ספרים מזויפים פשוט לסגור, לקחת רישיון עסק ולסגור ולהגיש תלונה.
עינת וילף: בוקר טוב, אנחנו מקיימים ישיבה של ועדת החינוך כדי לאשר את סעיף השאלת ספרי לימוד לשנה"ל תשע"ג במסגרת תשלומי הורים.
עינת וילף: הסבר קצר מצידי למה אנחנו מחריגים סעיף אחד, ותודה ליהודית ולמירב על הפתרון האלגנטי.
עינת וילף: יש את שאלת החקיקה של האוצר בנוגע לתשלומי הורים, חקיקה שלטעמי היא מאוד בעייתית, ואני רוצה לייחד לה דיונים נפרדים, ולראות איך אנחנו נותנים מענה אולי טוב יותר בכל הנושא הזה של תשלומי הורים.
עינת וילף: התברר שכל עוד החוק לא אושר יש בעיה להתקדם עם תכנית השאלת ספרי לימוד, כמובן שאני תומכת בתכנית, לא היה לי שום עניין לעקב את זה, ולכן נמצא הפתרון המאוד אלגנטי - פשוט להפריד את הסעיף הזה, לאשר אותו, וכך אפשר להתקדם.
עינת וילף: בכל הנושא של שאלת תשלומי ההורים, אנחנו נקיים דיונים נפרדים וננסה למצוא פתרונות שאני חושבת שהם יותר טובים מהפתרון הקיים.
דלית שטאובר: רציתי להודות ליושבת ראש.
דלית שטאובר: אני רק רוצה לציין ולומר החוק עבר בקריאה ראשונה, ובוודאי יהיו עוד דיונים כדברייך.
דלית שטאובר: אני רוצה לציין שבתי הספר לא יכולים להיערך לגבייה עד שחוזר התשלומים לא מאושר, או החקיקה, לדבר הזה כן יש משמעות מבחינת היערכות של בתי הספר.
דלית שטאובר: אני מאוד רוצה להודות על ההחרגה של הסעיף הזה והאישור שלו כי הוא קריטי למהלך של השאלת ספרי לימוד.
דלית שטאובר: אנחנו מדברים על אישור גביית הסכום כפי שאושר בחוזר הקודם ללא כל שינוי - עד 280 שקל לבית ספר יסודי ועד 320 שקלים לבית ספר על יסודי כדי לאפשר התארגנות לימים האלה שממש החטיבות, והחטיבות העליונות כבר יצאו לחופשה היום, ובתי הספר היסודיים נשארו ימים בודדים עד סוף השנה.
עינת וילף: מצויין.
עינת וילף: האם יש שאלות, הערות?
זיו בר: אנחנו גם בקשר עם ראשי רשויות, וגם עם מנהלי בתי ספר ויודעים כמה המהלך הזה חשוב, יש אפילו תסיסה בקרב הורים שרוצים יותר, רוצים דווקא 60%.
זיו בר: המהלך הזה הוא מהלך חשוב גם בקרב ציבור הורים וגם ראשי רשויות רואים בזה בשורה – אנחנו מאוד תומכים.
אביבית אהרונוף- ברקאי: האם מייחדים תקציב של 100 מליון שקלים מבחינת התנעת התהליך, האם לא ניתן במסגרת הזו גם להוזיל את העלות הנדרשת מההורים, כלומר, להוזיל את זה פחות מ-280 שקלים.
דלית שטאובר: העלות הזאת היא עד, כל בית ספר עושה את התחשיב שלו.
דלית שטאובר: יש בתי ספר שגובים פחות, מגזרים שלמים שהעלות של הספרים שלהם היא נמוכה יותר.
דלית שטאובר: ראינו בתי ספר שגובים מ-100 שקלים ועד.
דלית שטאובר: אני רק רוצה להסביר שמה צריך להיות מלווה מבחינה פדגוגית במהלך הזה, גם את זה אנחנו עושים.
דלית שטאובר: רשימות הספרים שבתי הספר נתנו לרכישה הן היו אימתניות לעתים, היתה תופעה לא שולית של תלמידים שרכשו בעבורם ספרים, או שלא השתמשו בהם כלל, או שהשתמשו במספר פרקים בודדים.
דלית שטאובר: אנחנו מאמינים שהתכנית הזאת שמחייבת את המנהל לחשיבה מאוד מסודרת לבחור את הספרים אך ורק מתוך רשימת הספרים המאושרים, שנית, גם לעשות תחשיב כלכלי שמאוד יוזיל את ההוצאה הזאת.
דלית שטאובר: בסופו של דבר המנהל אומר, יש לי איזושהי מסגרת, אני אתכנס לספר הטוב ביותר, חלק מהדברים יכולים להיות בספריה ובדרכים נוספות.
דלית שטאובר: שמעתי על מקצוע אמנם בחטיבה העליונה שילדים רכשו 7 ספרים בשנה, זאת הגזמה פראית, אני נותנת פה איזושהי תמונת קצה, אבל גם על התופעה הזאת אנחנו רוצים להשתלט לבקר ולאזן ולוודא שכל הספרים שנמצאים ברשימה הם אכן נדרשים והם אלה שהשתמשו בהם, לא שיהיה מצב שילדים שיש להם ספרים ולא פתחו אותו.
אביבית אהרונוף-ברקאי: לצד בתי הספר שגובים עד 280 ידועה גם תופעה של בתי ספר שגובים למעלה מ-280 שקלים, ובכך חורגים כמו לצערנו ביתר תשלומי ההורים.
אביבית אהרונוף-ברקאי: בישיבה הקודמת שנכח גם השר, הוא אמר שייבדקו, או תוקם יחידת אכיפה, או ייבדקו הכלים אם הדברים אכן נעשים.
דלית שטאובר: אני רוצה לחלק את התשובה לשתי חלקים.
דלית שטאובר: קודם כל מבחינת בתי הספר שאכן יש להם קושי ובעיה להסתדר עם הסכום מסיבות ייחודיות מוצדקות, יש לנו ועדת חריגים, אנחנו בודקים, ובשל החשיבות העצומה שאנחנו רוצים לסייע ולהקל על הנטל אנחנו נותנים פתרון לבית ספר בית ספר.
דלית שטאובר: למשל, בית ספר שיש לו ספר הוא לא חובה במערכת, אבל הוא מלמד צרפתית כחובה, אז אנחנו מסייעים במקום הזה.
דלית שטאובר: הנושא של האכיפה הוא חד משמעי, נתנו תשובה לנושא של החוברות, שבהתחלה היה איזשהו בלבול שכמה מנהלות טעו לחשוב שהן תוכלנה לגבות על חוברות מעבר לסכום הזה, אמרנו בשום פנים ואופן לא.
דלית שטאובר: בתוך התקציב הזה יש חישוב לחוברות מתכלות לכיתות הנמוכות, במידה והמנהל יבחר יותר חוברות ממה שהתחשיב מאשר, הוא הצטרך להתייחס אליהם כספר, שהילד לא יכתוב בתוך החוברת אלא השתמש במחברת לתשובות.
דלית שטאובר: בהקשר הזה אני גם רוצה להדגיש, כי הייתה המון דיס-אינפורמציה כחלק מהטמעת המהלך, ילדים לא יקבלו חוברות מחוקות, ולא הצטרכו לכתוב ולמחוק, זה לא מה שעולה על הדעת.
דלית שטאובר: אם בתקציב יש איקס חוברות, אלה החוברות שירכשו אותם מחדש, מעבר לזה חוברת שתיבחר על ידי המנהל מעל התקציב, התייחסו אליה כמו לספר לימוד, ילדים יחזירו אותה, השתמשו בה בבית הספר.
עינת וילף: ההבהרה הזאת מאוד חשובה, הרבה שאלות כאלה הגיעו אלינו על החוברות.
עינת וילף: ההנחה הגורפת שזה לא כולל חוברות.
עינת וילף: כלומר, הנחה ציבורית בכל הרמות שזה לא כולל את החוברות, פשוט אנשים לא מעלים על דעתם שזה כולל חוברות.
עינת וילף: לכן אני חושבת, גם במהלך הפרסום, מה שזה לא יהיה, מאוד חשוב להדגיש את זה.
דלית שטאובר: בכיתות א', ב', יש כחלק מתפיסה חוברות – אני רק רוצה לומר, שאני כתפיסה פדגוגית שהיום היא לא מוטמעת במערכת, אלא שאני מאמינה בה ואני רוצה לקדם אותה, אני חושבת שילד טוב שיכתוב את התשובות במחברת, זה נכון גם מבחינת מוטוריקה, גם מבחינת תהליכי כתיבה, וגם מבחינת מיומנות, לא למלא מלה אחת באיזשהו מקום.
ציון פיניאן: האם יהיו תלמידים שההורים שלהם ירכשו חוברות וזה יכתוב במחברת וזה בחוברות?
משה בר: לא, אין דבר כזה.
ציון פיניאן: הייתי מורה ואני - - -
דלית שטאובר: אנחנו מדברים על תכנית השאלת ספרים שבית ספר נכנס אליה כשלם.
דלית שטאובר: ברגע שבית ספר נכנס אליה כשלם, אז אם נרכשה חוברת מתכלה, היא מתכלה עבור כולם.
דלית שטאובר: אם היא נרכשה כספר לימוד, אז אף אחד לא יכתוב בה.
דלית שטאובר: אתה אף פעם לא יכול להשתלט על מצב אם זה מה שאתה מרמז עליו שהורה יקנה את החוברת באופן עצמאי, אבל אם המורה תיתן הנחיה שיכתבו במחברת, אני חושבת שלזה אתה מרמז, לא ליצור איזושהי תחושת אי נוחות לילד בנושא של פערים לזה אתה מרמז.
דלית שטאובר: הכוונה שלנו שבית ספר נכנס במלואו והילדים מקבלים את החוברות באותה הנחיה לכולם.
עינת וילף: אני חושבת שלאורך זמן גם צריך פשוט שיהיו חוברות מתכלות או ספרים, זה הדבר הכי פשוט.
עינת וילף: אני אוסיף משפט אחד לפני ההצבעה.
עינת וילף: אנחנו נעסוק הרבה גם בכל השאלה של אחר הצהריים.
עינת וילף: אני יכולה לספר מהשנתיים שלמדתי ביסודי בארצות הברית.
עינת וילף: הספרים היו בכיתה, לא היו דבר כזה לקחת ספרים הביתה.
עינת וילף: באים לכיתה, הספרים בכיתה, לומדים עם הספרים בכיתה, עושים שיעורי בית בכיתה, חוזרים הביתה בשלוש אחר הצהריים וזהו, נגמר כל הנושא הזה.
עינת וילף: אני מאוד מקווה שזה יהיה חלק ממהלך ארוך יותר, אני חושב שכן יום לימודים ארוך, שעושים שיעורי בית בהדרכה, בהשגחה בבית הספר, הספרים בבית הספר, וכאשר חוזרים הביתה אפשר לעשות דברים אחרים.
עינת וילף: מי בעד אישור סעיף השאלת ספרי לימוד?
עינת וילף: מי נגד?
עינת וילף: ה צ ב ע ה בעד אישור סעיף השאלת ספרי לימוד לשנה"ל תשע"ג במסגרת תשלומי הורים – רוב נגד – אין נמנעים – אין אישור סעיף השאלת ספרי לימוד לשנה"ל תשע"ג נתקבל.
עינת וילף: ההחלטה התקבלה פה אחד.
עינת וילף: יישר כוח וצאו לדרך.
עינת וילף: תודה רבה לכולם.
אלכס מילר: אנחנו מתכנסים כאן היום בעקבות המצב האבסורדי, בו ספורטאים שזוכים בפרסים מחוץ לישראל ובישראל – כאשר הם מגיעים להישג בינלאומי כזה או אחר ומקבלים איזשהו עידוד – נאלצים לשלם מסים מאוד גבוהים למדינה.
אלכס מילר: לדעתי, זה פוגע בצורה קשה מאוד בהמשך דרכם, באיזושהי אפשרות להמשיך הלאה.
אלכס מילר: בסופו של דבר, זה הכסף הבודד איתו הם מצליחים להתקיים, ואנחנו רוצים ספורט מקצועי ומסודר בישראל.
אלכס מילר: אני אשמח לשמוע, האם יש חשיבה במשרד האוצר בנוגע לשינוי המנגנון.
אלכס מילר: בשבוע שעבר הכנתי הצעת חוק בעניין זה.
אלכס מילר: אני אשמח לשמוע אם יש לכם פתרונות.
אלכס מילר: אם לא, נשקול לקדם את הצעת החוק שנותנת פטור או הפחתת מיסוי על אותם הפרסים שמקבלים מחוץ לישראל.
אלכס מילר: אל תשכחו, שאותם האנשים מייצגים גם את המדינה.
אלכס מילר: המדינה יודעת ליהנות מההישגים הלאומיים של הספורטאים, כחלק מההסברה ברחבי העולם.
אלכס מילר: כמו שאמרתי, המדינה לא צריכה להרוויח מהספורטאים מבחינה כלכלית אלא מבחינה ציבורית.
אלכס מילר: אם מחפשים דרך לעודד אותם, זו אחת מהדרכים להבטיח זאת.
אלכס מילר: אם הם מגיעים להישגים ומקבלים פרסים, הכסף צריך להישאר אצלם ולפרנס אותם בזמן שהם מתכוננים לתחרויות אחרות.
אלכס מילר: צביקה, אנחנו מתחילים איתך.
אלכס מילר: תספר לנו מה קורה היום בספורט, על איזה סכומים אנחנו מדברים.
אלכס מילר: האם הפרס שקיבל גלפנד הוא יוצא דופן או שזה המצב הקבוע בתחום הספורט בישראל?
צבי ורשביאק: המצב היום הוא כזה: כל פרס שהוועד האולימפי נותן לספורטאים שלו מחייב תשלום מס.
צבי ורשביאק: אם לספורטאי אין הכנסה אחרת והוא מביא אישור ממס הכנסה, הוא פטור.
צבי ורשביאק: אם לא, אנחנו מורידים לו מס.
צבי ורשביאק: כאשר רואים שספורטאי מקבל 100,000 שקלים, כמו לי קורזיץ, צריך להבין שהוא בעצם מקבל 65,000 שקלים ולא 100,000 שקלים.
צבי ורשביאק: אני חייב לציין, שפעם המצב היה הרבה יותר חמור, כאשר היינו משלמים גם מע"מ.
צבי ורשביאק: באופן חד צדדי, אחרי שקיבלנו ייעוץ משפטי, הפסקנו לשלם מע"מ.
צבי ורשביאק: בכל פעם שפנינו אליהם לא קיבלנו תשובות, שמרנו את הסכום הזה של המע"מ בצד שמא יתבעו אותנו בכל זאת, ואחרי שבע שנים שלא קיבלנו תשובות בזה נגמר העניין.
צבי ורשביאק: גם האוצר לא נותן תשובות, ואנחנו לא רוצים לעשות אותו דבר לגבי מס הכנסה.
אלכס מילר: אני יודע שגם בחו"ל משלמים מיסוי על הפרס.
אלכס מילר: האם משלמים גם בחו"ל וגם בארץ על אותו פרס?
צבי ורשביאק: אנחנו משלמים על פרסים בארץ.
צבי ורשביאק: אם הספורטאי מקבל בתחרות פרס, לא ידוע לי.
צבי ורשביאק: בענפים שלנו מקבלים סכומים פעוטים.
אלכס מילר: האם ספורטאי מחוץ לישראל, שמקבל פרס כספי בארץ, משלם מס כאן?
צבי ורשביאק: אם הוא מדווח, כן.
אלכס מילר: אבל אתה גוף שמשלם.
אלכס מילר: האם אתה לא עושה הפחתה?
צבי ורשביאק: אני לא נותן פרס על הישג בחו"ל.
אלכס מילר: אני מדבר על הישג כאן.